Nye tal fra Danamrks Statistik viser, at nordjyske sommerhuse er steget med 1,5 procent fra tredje til fjerde kvartal af 2011. Regionene er det eneste sted i landet, hvor sommerhuse er steget i pris. På landsplan lyder prisfaldet på 4,9 procent. Også de nordjyske ejerlejligheder er steget med 1,5 procent, mens priserne på landsplan er faldet med 1,4 procent. En af årsagerne menes at være, at det nordjyske arbejdsmarked har udviklet sig positivt i 2011, hvor arbejdsløsheden faldt fra omkring 7 til ca. 6 procent. I resten af landet har arbejdsløsheden stort set været konstant. Desuden er Nordjylland generelt mindre konjunkturfølsomt - både i forhold til kriser og opture, lyder vurderingen fra Spar Nord.

Opsummering:
Som det eneste sted i landet har Nordjylland oplevet stigende priser på sommerhuse og ejerlejligheder.